MUNICIPIUL SATU MARE

CABINET VICEPRIMAR

Nr. 52638/14.09.2026

       Băbțan Raul Gabriel, Viceprimar al Municipiului Satu Mare, 

       În temeiul  prevederilor art. 136 alin.(1) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect: „ însuşirea şi aprobarea documentaţiei cu propunere de dezlipire a  terenului înscris în CF nr. 179314  Satu Mare, cu nr. cadastral 179314 ”, proiect în susținerea căruia formulez prezentul,


                                          REFERAT DE APROBARE
           Prin prezentul proiect de hotărâre propunem Consiliului Local al Municipiului Satu Mare dezlipirea terenului aferent Monumentului Ostașului Român, înscris în Lista monumentelor istorice din județul Satu Mare cu codul LMI SM-IV-m-B-05383, amplasat pe imobilul înscris în cartea funciară aferentă bulevardului Vasile Lucaciu, aflat în domeniul public al Municipiului Satu Mare, în vederea punerii acestuia în valoare, a protejării și consevării precum și a asigurării unei evidențe cadastrale și juridice corespunzătoare.
            Documentația cadastrală „Plan de amplasament și delimitare a imobilului cu propunere de dezlipire”, vizată de O.C.P.I. Satu Mare sub nr. 85954/21.08.2026, întocmită de S.C. Syntax S.R.L. prin persoană fizică autorizată A.N.C.P.I. – ing. Budai Zsolt-Petru, propune dezlipirea imobilului reprezentat în natură de bulevardul Vasile Lucaciu, în suprafață totală de 36.634 mp, în două loturi după cum urmează: 
- Lot 1– nr. cadastral 193979: teren cu suprafața măsurată de 36.553 mp                  cu categoria de folosință drum, curți-construcții, domeniul public al Municipiului Satu Mare; 


- Lot 2 – nr. cadastral 193980: teren cu suprafața măsurată de 81 mp cu categoria de folosință curți-construcții, domeniul public al Municipiului Satu Mare  fiind aferent Monumentului Ostașului Român, cod LMI SM-IV-m-B-05383;
  În consecință, se impune însușirea documentației cadastrale sus-menționate și aprobarea operațiunii de dezlipire a imobilului, în conformitate cu datele tehnice rezultate din documentația cadastrală vizată de O.C.P.I. Satu Mare.

  Faţă de cele expuse mai sus, văzând și prevederile din Codul administrativ, cu modificările și completările ulterioare, potrivit cărora consiliu local are atribuții privind administrarea domeniului public al municipiului, propun spre analiza și aprobarea Consiliului Local al Municipiului Satu Mare, proiect de hotărâre în forma prezentată de executiv.
                                  INIȚIATOR PROIECT

                                             Viceprimar
                                    Băbțan Raul Gabriel 
Munich Diana/ 2 ex. 

